Rusiyeli silâlı hızmetler tintüv keçirmek içün Qırımda İslâm Terek qasabasınıñ sakinine kelgen – failler
09 avgust 2017, 09:01
Rusiyeli silâlı hızmet hadimleri çarşenbe künü, avgustnıñ 9-nda, İslâm Terek qasabasınıñ sakini Umer Emiramzievniñ evini tintmek içün kelgen. Bunı içtimaiy ağlarda qırımlı uquq qorçalayıcı ve failler haber etti.
Tintüv tahminen saat 7:30 başlandı, evni silâlı hızmetçiler sarıp aldı. Qırımlı Abdullah Yakubovnıñ bildirgenine köre, Umerni desteklemek içün onıñ yanına adamlar kele.
Yakubov adise yüz bergen yerde çekilgen video-levhanı da yayınladı. Video resimlerinde Emiramziyevni desteklemek içün kelgen bir-qaç onluq adam, ketirilgen silâlı hızmetçiler ve o yerniñ yanında qoyulğan apis maşnası körünmekte.
«Umer Emiramziyev yerli molladır ve İslâm Terek rayonında üemtli adamdır, yerli sakinler onı dindar adam olaraq, ancaq yahşı taraftan tanıy. O çoqbabalı babadır ve özü de çoqbalalı ailede doğğan», – dep qayd ete Abdullah Yakubov.